Smith & Wesson Model 10

KinnigBro orinDoareRevolverMont en-droPlatinenn daou-ober (DA)Munisionoù.38 Long Colt (stumm orin).38 Special.38 S&WBloavezh krouidigezh1899ProduerSmith & WessonMare produiñAbaoe 1899Perzhioù teknikelMas (hep kartouchenn)0,960 kgHirder ar c'hanol2" (51 mm)2,5" (64 mm)3" (76 mm)4" (102 mm)5" (127 mm)6" (152 mm)Tizh mont e-maez ar boledoù300 m/s (e .38 Special)Endalc'hTaboulin 6 tennStummoù allGwelet an destennLezennRummad e Bro-C'hallB
Ar Smith & Wesson Model 10, anvet da gentañ Smith & Wesson .38 Hand Ejector Model of 1899, ha bet anvet ivez Smith & Wesson Military & Police pe Smith & Wesson Victory Model hervez ar mare, zo ur revolver c'hwec'h tenn kalibr .38, dezhañ ur blatinenn daou-ober, produet gant an embregerezh amerikan Smith & Wesson abaoe 1899. Savet eo tro-dro d'ar stern K, ment krenn ar merk. Unan eus revolverioù gwerzhetañ an XX kantved eo, ha war-dro 6 milion a skouerennoù anezhañ zo bet produet HAWKS Chuck, The Smith & Wesson Model 10 Military and Police .38 Special Revolver (lennet d'ar 27/12/2024).

 Istor 
Urzhiet e voe da gentañ dindan an anv Smith & Wesson .38 Hand Ejector Model of 1899 gant an arme stadunanat e 1899. Kambret e oa ar stumm kentañ-mañ e .38 Long Colt. Betek-neuze e veze produet revolverioù dezhe ur ganol da wintañ gant Smith & Wesson, met abalamour da gresk galloud ar munisionoù e rankas an embregerezh sevel armoù dezhe un daboulin hag a winte war ar c'hostez HOUSTON Rob, STROYAN Christine (renerezh), Armes à feu de légende, Larousse, 2019, p. 163. Goude klemmoù a-berzh ar soudarded e voe kinniget buan gant ar merk ur stumm galloudusoc'h kambret e .38 Special. Hemañ eo bet an hini implijetañ e istor ar Model 10.

E 1905 e voe adanvet ar revolver Smith & Wesson M&P (evit Military & Police). Servijout a reas kalz e-pad ar Brezel-bed Kentañ, ha poblek e teuas da vezañ e-touez ar boliserien goude ar brezel. Da vare an Eil Brezel-bed e voe pourveziet ouzhpenn 590.000 skouerenn eus an arm, anvet neuze Victory Model, d'ar gevredidi. E 1957 e choazas Smith & Wesson reiñ niveroù d'o armoù, ha Model 10 e voe adanvet ar revolver. Poblek-tre e voe an arm e polisoù ar bed betek dibenn an XX kantved ha donedigezh ar pistolennoù damaotomatek. Meur a gemmoù bihan a voe degaset d'an arm a-hed ar c'hantved, met chom a reas heñvel dre vras. Paouez a reas e broduiñ e 2010 a-raok adkregiñ e 2012, betek hiziv SUPICA Jim, NAHAS Richard, Standard Catalog of Smith & Wesson, 4th Edition, Gun Digest, p. 204.

 Liammoù diavaez 
  Ar Model 10 war lec'hienn Smith & Wesson

 Daveennoù 

Rummad:Revolverioù
Rummad:Armoù SUA